# Estació de Maçanet-Massanes

Mapa sinòptic Línia RG1 :
Mapa sinòptic línia R1 :
Mapa sinòptic línia R2 :
Mapa sinòptic línia R11 :
Maçanet-Massanes (antigament l'Empalme) és una estació de ferrocarril propietat d'Adif situada al municipi de Maçanet de la Selva, a la comarca de la Selva, però lluny del centre urbà. L'estació es troba a l'entroncament de la línia Barcelona-Mataró-Maçanet i la línia Barcelona-Granollers-Girona-Figueres-Portbou i hi tenen parada trens de Rodalies de Catalunya de les línies de rodalia de Barcelona R1 i R2 Nord, la línia de rodalia de Girona RG1 i la línia regional R11, operats per Renfe Operadora. Maçanet-Massanes és l'estació que tanca al nord l'anomenat vuit català.
Aquesta estació de la línia de Mataró i de la línia de Girona va entrar en servei el 1860, tot i que no se'n va conservar el baixador original, quan es va obrir l'ampliació del ferrocarril de Barcelona a Granollers i posteriorment el 1861 van arribar trens per la línia de Mataró. Des d'Arenys de Mar a Maçanet-Massanes la línia és en via única. Tant l'Autoritat del Transport Metropolità al Pla Director d'Infraestructures 2009-2018, com per part del Ministeri de Foment d'Espanya al Pla Rodalies de Barcelona 2008-2015, es preveu la duplicació de vies entre Arenys de Mar i Blanes, però no és preveu la duplicació entre Blanes i Maçanet.
L'any 2019 va registrar l'entrada de 175.000 passatgers.

## Línia

* Línia 270 (Barcelona - Maçanet-Massanes - Portbou)
* Línia 276 (Barcelona - Maçanet-Massanes)

## Serveis ferroviaris

L'estació és capçalera de dues línies de rodalia, una que es dirigeix cap a Barcelona i l'Hospitalet de Llobregat per la costa, la R1 i l'altra que també es dirigeix cap a Barcelona i l'Aeroport via Granollers, la R2 Nord.
Els trens diaris que surten o arriben de la línia R2 a Maçanet-Massanes, tenen com a origen o destinació l'Aeroport, cobrint la part nord de la línia. Tots, excepte els tres trens esmentats, són regionals cadenciats que figuren com a Regional en els horaris de mitjana distància amb destinació Cervera de la Marenda o origen Portbou.
Cap dels trens que arriben i surten d'aquesta estació per la R1 realitza el recorregut sencer de la línia fins a Molins de Rei, tots acaben a l'Hospitalet de Llobregat.
| Procedència/Destinació | < | > | Procedència/Destinació |
| Rodalia de Girona |||||
| L'Hospitalet de Llobregat | Tordera | Sils | Figueres Portbou |
| Rodalia de Barcelona |||||
| L'Hospitalet de Llobregat | Tordera | terminal | terminal |
| Aeroport Sants | Hostalric | terminal | terminal |
| Serveis regionals de Rodalies de Catalunya |||||
| Barcelona-Sants | Sant Celoni | Sils | Girona Figueres Portbou Cervera de la Marenda |

## Referències

* ↑ DDAA. Territori i ferrocarrils: la prolongació de la línia de Blanes a Lloret. Barcelona: Institut d'Estudis Catalans, 1994. ISBN 8472832651.
* ↑ «Conegueu la línia R1». Rodalies de Catalunya. Generalitat de Catalunya. Arxivat de l'original el 24 de març 2010. [Consulta: 13 agost 2010].
* ↑ «Conegueu la línia R2 Nord». Generalitat de Catalunya. Arxivat de l'original el 2011-09-27. [Consulta: 11 gener 2012].
* ↑ «Conegueu la línia R11». Generalitat de Catalunya. Arxivat de l'original el 2012-01-13. [Consulta: 11 gener 2012].
* ↑ Alcaide González, Rafael. «El ferrocarril como elemento estructurador de la morfología urbana: El caso de Barcelona 1848-1900». Scripta Nova Vol. IX, núm. 194 (65). Universitat de Barcelona, 01-08-2005. [Consulta: 23 juliol 2010].
* ↑ «L'ATM enllesteix l'avanç del Pla Director d'Infraestructures 2009 – 2018 de la regió metropolitana de Barcelona» (PDF). Autoritat del Transport Metropolità. Arxivat de l'original el 19 de setembre 2010. [Consulta: 14 agost 2010].
* ↑ «El Plan de Cercanías incluye el desdoblamiento de la línea de Vic y de la del Maresme» (en castellà). La Vanguardia, 26-02-2009 [Consulta: 2 juny 2022].
* ↑ «Anuari estadístic DPTOP 2019. Transport per ferrocarril». Departament de Territori i Sostenibilitat. Arxivat de l'original el 2024-03-28. [Consulta: 29 setembre 2022].
* ↑ «Línia R2». Rodalies de Catalunya. Arxivat de l'original el 2011-03-13. [Consulta: 11∕9∕2011].

## Bibliografia

* Nubiola de Castellarnau, Xavier «Línia del Litoral 1: entroncament ferroviari de Maçanet-Massanes i estació fantasma de Martorell de la Selva». Sessió d’Estudis Mataronins, Núm. 34, 2018, pàg. 157-71.

## Vegeu també

* Estació de Sant Vicenç de Calders
* Llista d'estacions d'Adif a Catalunya
* Xarxa ferroviària de Catalunya